**10.§**

## Par detālplānojuma nekustamajā īpašumā „Žļaugu purva meži” Ogres novada Suntažu pagastā, zemes vienībā ar kadastra apzīmējumu 7488 003 0540, redakcijas nodošanu publiskajai apspriešanai un institūciju atzinumu saņemšanai

 Iepazīstoties ar nekustamā īpašuma „Žļaugu purva meži” Ogres novada Suntažu pagastā detālplānojuma izstrādātāja SIA „Pašvaldību ekonomiskās attīstības fonds” 2014. gada 31. oktobra iesniegumu (Reģ. Nr. 74/16-1.1) un tam pielikumā pievienoto detālplānojuma redakcijas projektu, pamatojoties uz Teritorijas attīstības plānošanas likuma 12. panta pirmo daļu un Ministru kabineta 16.10.2012. noteikumu Nr.711 “*Noteikumi par pašvaldību teritorijas attīstības plānošanas dokumentiem”* 108.1. apakšpunktu, kā arī atzinumu par iesniegto detālplānojumu, ([pielikums Nr.1](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2015/22_janvaris/piel/piel_par_10.docx)),

**balsojot: PAR –** 17 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Tamane, I.Vecziediņa),

**PRET** – nav, **ATTURAS** – nav, Ogres novada dome **NOLEMJ:**

1. Nodot detālplānojuma projektu nekustamajā īpašumā „Žļaugu purva meži” Ogres novada Suntažu pagastā, publiskajai apspriešanai un institūciju atzinumu saņemšanai, nosakot publiskās apspriešanas termiņu no 2015. gada 29. janvāra līdz 25. februārim.
2. Kontroli par lēmuma izpildi uzdot Suntažu pagasta pārvaldes vadītājam Andrim Ronim.

(Sēdes vadītāja,

domes priekšsēdētāja A.Manguļa paraksts)

*Lēmums stājies spēkā ar 23.01.2015.*